cuirtear an méid seo a leanas in ionad phointí 3 agus 4:

“3. INNÉACS ÉIFEACHTÚLACHTA NÍOCHÁIN

Déanfar an t-innéacs éifeachtúlachta níocháin le haghaidh meaisíní níocháin tí agus le haghaidh timthriall níocháin meaisíní niteoir-triomadóir tí (IW) agus an t-innéacs éifeachtúlachta níocháin le haghaidh timthriall iomlán meaisíní niteoir-triomadóir tí (JW) a ríomh trí úsáid a bhaint as caighdeáin chomhchuibhithe ar foilsíodh a n-uimhreacha tagartha chun na críche sin in Iris Oifigiúil an Aontais Eorpaigh, nó trí úsáid a bhaint as modhanna iontaofa, cruinne agus in-athsholáthraithe eile, ina gcuirtear san áireamh an úrscothacht a aithnítear go ginearálta, agus slánófar iad go dtí an tríú hionad deachúil.

I gcás meaisíní níocháin tí is airde toilleadh rátaithe ná 3 kg agus i gcás timthriall níocháin meaisíní niteoir-triomadoir tí is airde toilleadh rátaithe ná 3 kg, is é an IW a léireofar ar an mBileog Eolais faoin Táirge an luach ar an innéacs éifeachtúlacht níocháin ag an toilleadh níocháin rátaithe, nó leath den toilleadh níocháin rátaithe, nó ceathrú den toilleadh níocháin rátaithe, cibé acu is lú.

I gcás meaisíní níocháin tí is lú toilleadh rátaithe acu ná 3 kg nó cothrom leis sin agus i gcás timthriall níocháin meaisíní niteoir triomadóirí tí is lú toilleadh rátaithe ná 3 kg nó cothrom leis sin, is é an IW a léireofar ar an mBileog Faisnéise faoin Táirge an luach ar an innéacs éifeachtúlachta níocháin ag an toilleadh níocháin rátaithe.

I gcás meaisíní niteoir-triomadóir tí is airde toilleadh rátaithe ná 3 kg, is é an JW a léireofar ar an mBileog Faisnéise faoin Táirge an luach ar an innéacs éifeachtúlachta níocháin ag an toilleadh rátaithe nó leath den toilleadh rátaithe.

I gcás meaisíní niteoir-triomadóir tí is lú toilleadh rátaithe ná 3 kg nó cothrom leis sin, is é an JW a léireofar ar an mBileog Faisnéise faoin Táirge an luach ar an innéacs éifeachtúlachta níocháin ag an toilleadh rátaithe.

4. ÉIFEACHTACHT SHRUTHLAITHE

Éifeachtacht níocháin meaisíní níocháin tí agus timthriall níocháin meaisíní niteoir-triomadóirí tí (IR) agus éifeachtacht níocháin timthriall iomlán meaisíní niteoir-triomadóir tí (JR), déanfar iad a ríomh trí úsáid a bhaint as caighdeáin chomhchuibhithe ar foilsíodh a n-uimhreacha tagartha chun na críche sin in Iris Oifigiúil an Aontais Eorpaigh, nó trí úsáid a bhaint as modh iontaofa, cruinn agus in-athsholáthraithe eile bunaithe ar marcóir shulfónáit ailcilibeinsín líneach a bhrath, agus slánófar iad go dtí an chéad ionad deachúil.

I gcás meaisíní níocháin tí is airde toilleadh rátaithe ná 3 kg agus i gcás timthriall níocháin meaisíní niteoirí-triomadoirí tí is airde toilleadh rátaithe ná 3 kg, is é an IR a léireofar ar an mBileog Eolais faoin Táirge luach na héifeachtachta sruthlaithe ag an toilleadh níocháin rátaithe, nó leath den toilleadh níocháin rátaithe, nó ceathrú den toilleadh níocháin rátaithe, cibé acu is airde.

I gcás meaisíní níocháin tí is lú toilleadh rátaithe acu ná 3 kg nó cothrom leis sin agus i gcás timthriall níocháin meaisíní niteoir triomadóirí tí is lú toilleadh rátaithe ná 3 kg nó cothrom leis sin, ní léireofar luach IW ar an mBileog Faisnéise faoin Táirge.

I gcás meaisíní niteoir-triomadóir tí is airde toilleadh rátaithe ná 3 kg, is é an JR a léireofar ar an mBileog Faisnéise faoin Táirge an éifeachtacht sruthlaithe ag an toilleadh rátaithe nó leath den toilleadh rátaithe, cibé acu is lú.

I gcás meaisíní niteoir-triomadóir tí níocháin is lú toilleadh rátaithe ná 3 kg, ní léireofar luach JR ar an mBileog Faisnéise faoin Táirge.”;